Јабланица

::*Оваа статија се однесува за планината Јабланица. За други значења видете [[Јабланица (појаснување)]].*

**Јабланица** — висока планина во југозападниот дел на Македонија, помеѓу Охридско-струшката и Дебарската Котлина, западно од реката Црн Дрим и брегот на Охридското Езеро.

## Местоположба и правец на протегање

Јабланица е втора по големина планина во западната Шарска област. По сртот на планината се протега македонско-албанската граница, при што источната падина е во Македонија, а западната падина од планината лежи во Албанија. Планинскиот гребен е повисок од 2.000 м за приближно 50 км, а највисокиот дел, сместен во самото средиште на планината, е висок 2.257 м.Највисок врв е Црн Камен, со 2.258 м. Врвови повисоки од 2.000 м се: Стрижак (2.233 м), Крстец (2.186 м) и Чумин Врв (2.125 м).

До планината може да се стигне преку Вевчани што се наоѓа на подножјето на планината. Оддалечена е 14 км од Охридското Езеро и градот Струга. На Македонија ѝ припаѓаат источните планински страни, а западните на Албанија. Се протега во меридијански правец од север кон југ со должина на планинското било од околу 35 км, а најголемата широчина во Македонија изнесува 7,5 км. На македонска страна зафаќа површина од 255 км2.

Јабланица ужива популарност кај планинарите, кои често ја посетуваат. Покрај тоа, на планината се гради и скијачки центар.

## Градба и геологија
Ова е млада венечна планина, образувана со тектонските олигомиоценски движења. Геолошкиот состав е претставен со палеозојски шкрилци кои се во падината, а преку нив лежат тријаски варовници. Во релјефот доминираат високи врвови, пространи површини, длабоки речни долини, карстни и фосилни леднички облици. За време на ледениот период, високите делови биле зафатени со интензивна глацијација. Трагите од глацијацијата се претставени со пет фосилни циркови во кои се наоѓаат четири леднички езера: Вевчанско, Подгорско и Горно и Долно Лабунишко.

## Ресурси
Планината е богата е со вода, а меѓу изворите најпознати се Вевчанските. Од рудно богатство има јаглен кај селото Пискупштина.

## Галерија

Податотека:Јабланица.jpg|мини|Поглед од Охрид на планината Јабланица
File:Јабланица-MK 04.JPG|Глетка од гребенот Чума и Чумин Врв на Јабланица
File:Jablanica Gorna Belica.jpg|Глетка од Чумин Врв на Јабланица од Горна Белица
File:Радуч на Јабланица 01.jpg|Глетка од Радуч, најсеверниот врв и огранка на Јабланица
File:Јабланица и врвот Црн Камен-MK 17.JPG|Глетка од Јабланица со врвот Црн Камен (во средина)
File:Јабланица-MK 05.JPG|Глетка од планината Јабланица
Податотека:Јабланица-мотив.jpg|мини|Мотив од Јабланица
File:Вевчанска Локва на Јабланица-MK 16.JPG|Ледничкото Вевчанско Езеро во подножјето на врвот Црн Камен
Податотека:Вевчанска локва.jpg|мини|Поглед на Вевчанска Локва
File:Јабланица-MK 01.JPG|Глетка од горскиот појас на Јабланица над селото Горна Белица
File:Гребенот Чума на Јабланица-MK 02.JPG|Глетка од Јабланица
File:Стадо овци на Јабланица-MK 03.JPG|Стадо овци на Јабланица
File:Јабланица-MK 06.JPG|Седлото (превојот) Крстец на Јабланица
File:Вевчанска Локва на Јабланица-MK 08.JPG|Глетка од падините на Јабланица со ледничкото Вевчанско Езеро
File:Јабланица 02.jpg|Глетка кон Охридското Езеро од Јабланица
File:Јабланица 03.jpg|Глетка на источната падина на Јабланица и Охридското Езеро во позадина
File:Јабланица 04.jpg|Глетка на гребенот под врвот Стрижак
File:Јабланица 05.jpg|Глетка на сипар (камењар) под врвот Стрижак


## Поврзано
* Црн Камен
* Јакупица
* Дешат

## Наводи

## Надворешни врски

* Страница за Јабланица 
* Репортажа од искачување на Јабланица со фотографии  — ПД „Макпетрол“

Категорија:Планини во Македонија

Категорија:Македонско-албанска граница
Категорија:Меѓународни планини во Европа